
RAPORT DE SPECIALITATE
Subsemnatul Cardoşi Nicolae, director al Direcției de Asistență Socială Boldeşti-Scăeni, analizând Proiectul de Hotărâre privind stabilirea contribuțiilor personale ale beneficiarilor de servicii furnizate de Unitatea de Asistenţă Medico-Socială Boldeşti-Scăeni,  
Constat că acesta a fost întocmit în conformitate cu prevederile art. 129 alin. 2 pct. (7) lit. b) din Ordonanța de urgență nr. 57/2019 privind Codul administrativ, potrivit cărora consiliul local asigură, potrivit competenței sale și în condițiile legii, cadrul necesar pentru furnizarea serviciilor publice de interes local privind serviciile sociale pentru protecția copilului, a persoanelor cu handicap, a persoanelor vârstnice, a familiei și a altor persoane sau grupuri aflate în nevoie socială.
Potrivit art. 102 din Legea 292/2011 a asistenței sociale:
 (1)Persoanele vârstnice care dispun de venituri proprii au obligaţia de a plăti o contribuţie lunară pentru asigurarea serviciilor de îngrijire personală la domiciliu şi pentru asistarea şi îngrijirea în centre rezidenţiale, stabilită de către autorităţile administraţiei publice locale sau furnizorii privaţi care le administrează, cu respectarea condiţiei prevăzute la art. 91 alin. (2).
(2)În situaţia în care persoana vârstnică nu are venituri sau nu poate achita integral contribuţia lunară, suma aferentă acesteia sau diferenţa până la concurenţa valorii integrale a contribuţiei se asigură de către susţinătorii legali ai persoanei vârstnice, în conformitate cu nivelul veniturilor acestora, calculat pe membru de familie, în cuantumul prevăzut de lege.
(3)Persoanele vârstnice care nu au venituri şi nici susţinători legali nu datorează contribuţia lunară, aceasta fiind asigurată din bugetele locale, în limitele hotărâte de autorităţile administraţiei publice locale.
 Conform art. 5 alin. (3) din O.G. 70/2002 , veniturile proprii ale unităţilor de asistenţă medico-socială se constituie din:
b)contribuţii personale ale beneficiarilor serviciilor prestate sau ale susţinătorilor legali ai acestora, aprobate în condiţiile legii prin hotărâre a consiliilor locale, consiliilor judeţene sau a Consiliului General al Municipiului Bucureşti, după caz;
c)donaţii, sponsorizări şi alte venituri.

[bookmark: do|ar5|al4]Față de aceste aspecte, consider că iniţierea proiectului de hotărâre este necesară şi oportună.

